מוכרת התרנגולות

"מוכרת התרנגולות" הוא פסל שיצרה האמנית הישראלית חוה סמואל.

תיאור
הפסל "מוכרת התרנגולות" שייך לקבוצה של פסלי ז'אנר שיצרה האמנית חוה סמואל. הוא מתאר אישה היושבת על הרצפה ואוחזת בידיה תרנגול. הלבוש של האישה מזהה אותה כערבייה או אשה ממוצא מזרחי. נושא זה, של תיאור דמויות מזרחיות היה פופולרי החל משנות ה-20 ועד לשנות ה-50 של המאה ה-20. 

הפסל נעשה בטכניקה של יציקת חומר קרמי לתבנית. לאחר היציקה חוברו החלקים השונים ונצרפו בכבשן קרמי. סמואל יצרה מספר לא ידוע של עותקים מן הפסל והם מעוטרים בצבעים וזיגוגים שונים. אחד מן העותקים הוצג בתערוכה הרטרוספקטיבית "חומר מן הרוח" (2011), שנערכה לסמואל במוזיאון ראשון-לציון.

הערות שוליים

קרמיקה ישראלית
פסלים (יצירות)
פיסול ישראלי